Σύμφωνα με πληροφορίες του ΑΠΕ – ΜΠΕ, ο δημοσιογράφος Τάσος Στυλιανίδης του thestival.gr κατέθεσε μήνυση υποστηρίζοντας ότι δέχθηκε από αστυνομικούς της ΥΑΤ κατά τη διάρκεια των συλλαλητηρίων της ΔΕΘ, ενώ κατήγγειλε και υβριστικές εκφράσεις κατά διαδηλωτών με ρατσιστικά χαρακτηριστικά.

Οι ίδιες πληροφορίες αναφέρουν ότι στη μήνυση επισύναψε οπτικοακουστικό υλικό που, σύμφωνα με τον ίδιο, αποδεικνύει τις καταγγελίες του. Η εισαγγελέας ζήτησε τη σύλληψη των μηνυόμενων προσώπων για τις πράξεις της παράβασης καθήκοντος και -κατά περίπτωση- της εξύβρισης με ρατσιστικά χαρακτηριστικά και της επικίνδυνης σωματικής βλάβης. Οι τρεις αστυνομικοί και ο επικεφαλής της διμοιρίας αναζητούνται στα όρια του αυτοφώρου.